ওয়েব ডেস্ক: বাগুইআটিকাণ্ডে দুই যুবককে গ্রেফতার করল পুলিস। খুনের পর থকেই পলাতক ছিলেন সোনিয়া হত্যাকাণ্ডের অভিযুক্তরা। গতকাল রাতে বিধাননগর কমিশনারেটের গোয়েন্দারা দক্ষিণ চব্বিশ পরগনার কুলতলিতে অভিযান চালান। সেখান থেকেই ধরা পড়ে খুনের দায়ে অভিযুক্ত সুবীর মণ্ডল ও রথীন মণ্ডল। ধৃত ওই ২ যুবক, সুবীর মণ্ডল ও রথীন মণ্ডলের কাছ থেকে পাওয়া গিয়েছে সোনিয়া সিংয়ের মোবাইল ফোন সহ সিম কার্ড। বাগুআটির ফ্ল্যাটে সুভদ্রা হালদার ওরফে সোনিয়া সিংকে এই দুজনই খুন করেছে বলে পুলিসের অনুমান। টাকা ও গয়নার লোভে তারা খুন করে বলেছে মনে করছে পুলিস।